./data/phi0914/phi00139/phi0914.phi00139.perseus-lat1.xml
Titus Livius (Livy)
Marcellus nuntium       praemisit ad L Porcium proconsulem, ut ad novum Gallorum oppidum legiones admoveret             advenienti consuli Galli sese dediderunt        duodecim milia armatorum erant, plerique arma ex agris rapta habebant;            ea aegre patientibus iis adempta quaeque       alia aut populantes agros rapuerant aut secum adtulerant  de his rebus qui       quererentur legatos Romam miserunt   introducti       in senatum a C Valerio praetore exposuerunt se superante in Gallia multitudine inopia       coactos agri et egestate ad quaerendam sedem Alpes transgressos, quae inculta       per solitudines viderent, ibi sine ullius iniuria consedisse;  oppidum quoque aedificare coepisse,       quod indicium esset nec agro nec urbi ulli vim adlaturos venisse  nuper           M Claudium ad se nuntium misisse  bellum se cum iis, ni dederentur, gesturum   se certam etsi non speciosam pacem quam incerta belli praeoptantes       dedidisse se prius in fidem quam in potestatem populi Romani   post paucos dies iussos et urbe et agro decedere sese       tacitos abire, quo terrarum possent, in animo habuisse  arma deinde sibi et       postremo omnia alia, quae ferrent agerentque, adempta   orare se senatum populumque Romanum, ne in se innoxios deditos       acerbius quam in hostes saevirent   huic       orationi senatus ita responderi iussit: neque illos recte fecisse, cum in       Italiam venerint oppidumque in alieno agro nullius Romani magistratus, qui ei       provinciae praeesset, permissu aedificare conati sint, neque senatui placere       deditos spoliari   itaque se cum iis legatos       ad consulem missuros, qui, si redeant, unde venerint, omnia iis sua reddi       iubeant, quique protinus eant trans Alpes et denuntient Gallicis populis,       multitudinem suam domi contineant:  Alpes prope inexsuperabilem finem in       medio esse; non utique iis melius fore, qui eas primi pervias  fecissent   legati missi L FuriusPurpurioQ MinuciusL ManliusAcidinus   Galli redditis omnibus, quae sine cuiusquam iniuria habebant,       Italia excesserunt   legatis Romanis Transalpini populi benigne       responderunt  seniores eorum nimiam lenitatem populi Romani castigarunt,            quod eos homines, qui gentis iniussu       profecti occupare agrum imperii Romani et in alieno solo aedificare oppidum       conati sint, inpunitos dimiserint;  debuisse       gravem temeritatis mercedem statui; quod vero etiam sua reddiderint, vereri, ne       tanta indulgentia plures ad talia audenda inpellantur   et exceperunt et prosecuti cum donis legatos sunt